Document ID: 32001R2150

Κανονισμός (ΕΚ) αριθ. 2150/2001 της Επιτροπής
της 31ης Οκτωβρίου 2001
για τροποποίηση του κανονισμού (ΕΚ) αριθ. 1901/2000 όσον αφορά την απλούστευση της αναφοράς της καθαρής μάζας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3330/91 του Συμβουλίου, της 7ης Νοεμβρίου 1991, για τις στατιστικές των συναλλαγών αγαθών μεταξύ των κρατών μελών(1), όπως τροποποιήθηκε τελευταία από τον κανονισμό (ΕΚ) αριθ. 1624/2000 του Ευρωπαϊκού Κοινοβουλίου και του Συμβουλίου(2), και ιδίως το άρθρο 23 παράγραφος 4,
Εκτιμώντας τα ακόλουθα:
(1) Η ποσότητα των εμπορευμάτων αποτελεί απαραίτητο, αξιόπιστο και σταθερό στοιχείο πληροφόρησης και διενέργειας συγκρίσεων στα πλαίσια του διεθνούς εμπορίου.
(2) Οι μονάδες ποσοτήτων χρησιμοποιούνται για τον έλεγχο της αξιοπιστίας των συλλεγόμενων στοιχείων και για τον υπολογισμό των δεικτών.
(3) Σύμφωνα με τον κανονισμό (ΕΚ) αριθ. 1901/2000 της Επιτροπής(3), για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 3330/91, μεταξύ των μονάδων ποσοτήτων, η καθαρή μάζα, εκφραζόμενη σε χιλιόγραμμα, είναι ο κύριος δείκτης και πρέπει, καταρχήν, να αναφέρεται για όλα τα είδη εμπορευμάτων. Ωστόσο, για ορισμένα προϊόντα, δεν αποτελεί το πλέον ενδεδειγμένο στοιχείο μέτρησης. Κατά συνέπεια, στις περιπτώσεις αυτές, ο υπόχρεος παροχής των πληροφοριών πρέπει να απαλλάσσεται από την υποχρέωση αναφοράς της καθαρής μάζας.
(4) Ο κανονισμός (ΕΚ) αριθ. 1901/2000, έχει ήδη θεσπίσει έναν κατάλογο προϊόντων για τα οποία οι υπόχρεοι παροχής των πληροφοριών απαλλάσσονται από την υποχρέωση αναφοράς της καθαρής μάζας. Ο εν λόγω κατάλογος πρέπει να να τροποποιηθεί, ώστε να ληφθούν υπόψη οι αλλαγές που προκύπτουν από την ετήσια ενημέρωση της συνδυασμένης ονοματολογίας και, στο μέτρο του δυνατού, να συμπληρωθεί με άλλα εμπορεύματα. Κατά συνέπεια, ο εν λόγω κανονισμός πρέπει να τροποποιηθεί.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικών για τις συναλλαγές αγαθών μεταξύ των κρατών μελών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΙ του κανονισμού (ΕΚ) αριθ. 1901/2000 αντικαθίσταται από το κείμενο του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 2002.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Οκτωβρίου 2001.

Labels: 8
3
19